KOMISSION ASETUS (EY) N:o 2000/96,
annettu 18 päivänä lokakuuta 1996,
jalostusteollisuudelle ajanjaksolla 1 päivästä heinäkuuta 30 päivään syyskuuta 1995 toimitettuja tonnikaloja koskevan tasaushyvityksen myöntämisestä tuottajajärjestöille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 18 artiklan 6 kohdan,
sekä katsoo, että
asetuksen (ETY) N:o 3759/92 18 artiklassa tarkoitettu tasaushyvitys myönnetään tietyin edellytyksin yhteisön tonnikalan tuottajajärjestöille jalostusteollisuudelle sen kalenterivuosineljänneksen aikana toimitetuista tonnikalamääristä, joiden osalta hinnat on noteerattu, jos sekä vuosineljänneksen keskimääräinen myyntihinta yhteisön markkinoilla että vapaasti rajalla -hinta, johon on tarvittaessa lisätty siihen sovellettava tasoitusmaksu, ovat tasolla, joka on vähemmän kuin 91 prosenttia yhteisön kyseisen tuotteen tuottajahinnasta,
yhteisön markkinoiden tilanteen arviointi osoittaa, että isosilmätonnikalan ja boniitin osalta asetuksen (ETY) N:o 3759/92 18 artiklassa tarkoitettu sekä vuosineljänneksen keskimääräinen myyntihinta markkinoilla että vapaasti rajalla -hinta olivat 1 päivästä heinäkuuta 30 päivään syyskuuta 1995 tasolla, joka oli vähemmän kuin 91 prosenttia CN-koodiin 1604 kuuluvien tuotteiden teolliseen valmistukseen tarkoitettujen tonnikalojen yhteisön tuotantohinnan vahvistamisesta kalastusvuodeksi 1995 15 päivänä joulukuuta 1994 annetussa neuvoston asetuksessa (EY) N:o 3138/94 (3) määritellystä voimassa olevasta yhteisön tuottajahinnasta,
asetuksen (ETY) N:o 3759/92 18 artiklan 1 kohdan mukaisesti tasaushyvitykseen oikeutetut määrät eivät missään tapauksessa saa ylittää kyseisen vuosineljänneksen osalta saman artiklan 3 kohdassa tarkoitettuja rajoja,
kyseisen vuosineljänneksen aikana yhteisön tullialueelle sijoittautuneelle jalostusteollisuudelle myydyt ja toimitetut määrät ovat boniitin osalta kokonaismäärältään suurempia kuin kolmen edellisen kalastusvuoden saman vuosineljänneksen aikana myydyt ja toimitetut määrät; nämä määrät ylittävät asetuksen (ETY) N:o 3759/92 18 artiklan 3 kohdassa vahvistetut rajat, joten tämän tuotteen osalta olisi rajoitettava hyvitykseen oikeutettujen määrien kokonaismäärää,
kullekin tuottajajärjestölle asetuksen (ETY) N:o 3759/92 18 artiklan 4 kohdan mukaisesti myönnettyyn korvaussummaan sovelletaan porrastusta; on syytä vahvistaa hyvitykseen oikeutettujen määrien jakaminen porrastetusti asianomaisten tuottajajärjestöjen kesken suhteellisesti niiden kunkin kalastusvuoden 1992-1994 vastaavan vuosineljänneksen tuotannon perusteella,
tämän vuoksi olisi päätettävä, että kyseisille tuotteille myönnetään tasaushyvitys 1 päivän heinäkuuta ja 30 päivän syyskuuta 1995 väliseksi ajanjaksoksi,
on aiheellista tarkentaa hyvityksen määräytymisperusteet ja niiden tarkka päivämäärä maksujen laskemiseksi, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaisesti,
ON ANTANUT TÄMÄN ASETUKSEN:
1 artikla
Asetuksen (ETY) N:o 3759/92 18 artiklassa tarkoitettu tasaushyvitys myönnetään 1 päivän heinäkuuta ja 30 päivän syyskuuta 1995 väliseksi ajanjaksoksi seuraaville tuotteille:
TAULUKON PAIKKA
2 artikla
1. Hyvitykseen oikeutettu kokonaismäärä on lajikohtaisesti seuraava:
TAULUKON PAIKKA
2. Kokonaismäärän jakaminen asianomaisten tuottajajärjestöjen kesken määritellään liitteessä.
3 artikla
Hyvitysoikeuden määrittelyssä huomioon otettavat toimenpiteet ovat myynnit, joiden kuitti on päivätty käsiteltävänä olevana vuosineljänneksenä ja jotka on otettu huomioon laskettaessa komission asetuksen (ETY) N:o 2210/93 (4) 7 artiklan b kohdassa mainittu kuukausittainen keskimääräinen myyntihinta.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 1996.